Northcliff-martelmoord: Saak na hooggeregshofKaren Buchan en Gary Smith Die saak teen twee mans wat van die wrede moorde op Gary Smith en Karen Buchanan, ŉ broer en suster van Northcliff, verdink word, se saak is Woensdag na die Johannesburgse hooggeregshof verwys. Kenneth Schroder (53) en Paul Mundel (39) word aangekla van die moord op Smith (44) en Buchanan (46). Schroder en Mundel het vanoggend in die Johannesburgse landdroshof verskyn. Landdros Paul du Plessis het gesê dat hul verhoor op 30 September by die Palm Ridge-streekshof sal begin. Die verdagtes word aangekla van moord, verkragting, roof met verswarende omstandighede, en die besit van ŉ vuurwapen. Hulle is albei uit op borgtog. Smith en Buchanan is in Maart 2008 in hul huis in Northcliff vermoor. Hulle is vasgebind, hul tande is uitgetrek en veerpyltjies is na hulle gegooi, voor hulle in die kop geskiet is. Die verdagtes was glo vriende van die slagoffers. Lees ook: Northcliff-martelmoord: Verdagtes kry borg Twee vas vir martelmoord op broer en suster van Northcliff